# **ZMLUVA**

o úprave vzťahov pri prenechaní komunikácie do dočasného zvláštneho užívania

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov.

ZMLUVNÉ STRANY:

**Správca:**

## Mesto Košice

Trieda SNP 48/A, 040 11 Košice

IČO: 00 691 135

Prima banka Slovensko, a.s. Košice,

číslo účtu : IBAN: SK11 5600 0000 0004 4248 4014

štatutárny orgán: Ing. Jaroslav Polaček

a

**Dočasný užívateľ:**

.................................

...............................

...............................

dátum narodenia/IČO:

číslo účtu

uzatvárajú túto zmluvu:

**I.**

**Predmet zmluvy**

Predmetom zmluvy je úprava práv a povinností správcu a dočasného užívateľa v nadväznosti na dočasné zvláštne užívanie komunikácie špecifikovanej v čl. II, bod 1 povolené podľa príslušných ustanovení zákona č. 135/1961 Zb. o pozemných komunikáciách v znení neskorších predpisov.

**II.**

### Všeobecné ustanovenia

1. Správca odovzdáva do dočasného zvláštneho užívania komunikáciu a jej súčasť na území mesta Košice dočasnému užívateľovi: *(adresa a číslo parcely)*
2. Dôvodom zriadenia práva dočasného zvláštneho užívania komunikácie a jej súčasti je:
3. Dočasné zvláštne užívanie:
4. začína dňom ...............................
5. končí dňom ...............................
6. Predpokladaná plocha, ktorej sa zvláštne užívanie týka: .........................

**III.**

#### Práva a povinnosti zmluvných strán

1. Dočasný užívateľ sa zaväzuje užívať komunikáciu a jej súčasti iba v rozsahu tejto zmluvy a na účel uvedený v článku II, bod 2 tejto zmluvy.
2. Dočasný užívateľ počas zvláštneho užívania komunikácie preberá na seba všetky povinnosti správcu podľa ustanovení zákona č. 135/1961 Zb. o pozemných komunikáciách v znení neskorších predpisov a vyhlášky č. 35/1984 Zb., ktorou sa vykonáva zákon o pozemných komunikáciách. Za porušenie povinností vyplývajúcich z tejto zmluvy zodpovedá dočasný užívateľ aj v prípade, že získané práva odstúpi tretím osobám. Taktiež sa zaväzuje uhradiť spôsobenú škodu v súlade s ust. § 373 Obchodného zákonníka.
3. Dočasný užívateľ uvedie komunikáciu a jej súčasť do pôvodného stavu a to najmä:
4. uskutoční zásyp vhodným nenamŕzavým materiálom a tento dostatočne zhutní min. ručným pechovaním o váhe 10 kg. Zásypový materiál hutniť vo vrstvách max. hrúbky 30 cm. Ako vhodný materiál doporučujeme štrkovité a piesčité zeminy, prípadne štrkodrva, resp. štrkopiesky. Nesmú sa používať na zásyp zeminy rozmočené a premŕzavé ako napr. íly.
5. zriadi konštrukciu vozovky chodníka minimálne v kvalitatívnych parametroch pôvodného stavu,
6. v prípade prekopávky chodníka spätné povrchové úpravy realizovať v celej šírke chodníka a pri pozdĺžnom prekopaní komunikácie spätné povrchové úpravy realizovať v šírke jedného jazdného pruhu
7. získaný dlažobný materiál patriaci Mestu Košice ........................................................

.......................................................................................................................................

1. Dočasný užívateľ je povinný uviesť komunikáciu a jej súčasti do pôvodného stavu spôsobom uvedeným v predchádzajúcom bode najneskôr v lehote uvedenej v článku II, bod 3písm. b) tejto zmluvy. O uvedení do pôvodného stavu informuje správcu.
2. Počas dočasného zvláštneho užívania je dočasný užívateľ povinný najmä:
3. zabezpečiť plynulosť a bezpečnosť cestnej premávky a zabezpečiť plynulý pohyb chodcov,
4. výkopové práce riadne označiť dopravným značením podľa Vyhlášky o pravidlách cestnej premávky a odsúhlasiť ho s Krajským riaditeľstvom Policajného zboru v Košiciach, Krajským dopravným inšpektorátom. Za stav dopravného značenia je zodpovedný žiadateľ, v havarijných prípadoch vykonávateľ prác.
5. zabezpečiť odvoz všetkého získaného materiálu bez vytvárania medziskládok na pozemných komunikáciách najneskôr do 6 hodín,
6. nepoužívať iné verejné priestranstvo na vykonávanie výkopových prác a skládku,
7. pri znečistení povrchu vozovky, chodníka, zabezpečiť ich čistenie,
8. pri poškodení okolia priestoru dočasného užívania tento uviesť do pôvodného stavu.
9. Dočasný užívateľ preukazuje, že dodávku povrchových prác v celom rozsahu má zmluvne zabezpečenú v období podľa čl II., bodu 3 písm. a), b) tejto zmluvy.

u dodávateľa zmluva č. ............................................ zo dňa.............................................

1. Dočasný užívateľ pred ukončením termínu podľa čl. II., bodu 3 písm. b) tejto zmluvy písomne vyzve správcu k prevzatiu predmetu dočasného zvláštneho užívania.
2. Dočasný užívateľ je povinný odovzdať späť komunikáciu najneskôr dňa .................... (čl. II, bod 3b) za účasti užívateľa a správcu formou spísania protokolu, ktorého obsahom bude najmä vyhodnotenie plnenia ustanovenia zmluvy, stav komunikácie a jej súčasti. Súčasťou odovzdania komunikácie bude porealizačné zameranie stavby.
3. Ak nebudú dňa ................. (čl. II, bod 3b) splnené podmienky zmluvy, správca nie je povinný komunikáciu prebrať.
4. Za porušenie povinností dočasného správcu stanovených v bode 8 tohto článku sa dočasný užívateľ zaväzuje zaplatiť správcovi zmluvnú pokutu za každý deň omeškania 49,50 € až do dňa splnenia podmienok a protokolárneho odovzdania predmetu dočasného zvláštneho užívania správcovi.
5. Za porušenie niektorej z povinností dočasného užívateľa stanovených v článku III, bod 5 tejto zmluvy je dočasný užívateľ povinný zaplatiť zmluvnú pokutu vo výške 100.- € (za každé porušenie jednotlivej povinnosti uvedenej v písm. A až F).
6. Dočasný užívateľ sa zaväzuje:
7. odstrániť všetky závady na komunikácii, ktorú užíval keď sa objavia v lehote do 36 mesiacov od protokolárneho odovzdania (ak sa po protokolárnom odovzdaní objavili závady na komunikácii, lehota 36 mesiacov začína plynúť znova odo dňa, kedy správca vyhodnotí, že závady boli dočasným užívateľom odstránené),
8. tieto závady bezodkladne odstrániť po tom, čo sa o tejto skutočnosti dozvie,
9. o odstránení závad informovať správcu, aby tento mohol vyhodnotiť, či závady boli odstránené.
10. Osobitné podmienky:

...............................................................................................................................................

...............................................................................................................................................

IV.

**Finančná zábezpeka**

1. Dočasný užívateľ sa zaväzuje na zabezpečenie plnenia povinností v súvislosti s vrátením komunikácie do pôvodného stavu podľa čl. III. bod 3 na účet správcu uvedený v záhlaví tejto zmluvy uhradiť finančnú zábezpeku vo výške .................... EUR do 7 dní od podania žiadosti o povolenie na zvláštne užívanie pozemnej komunikácie. Ako variabilný symbol uvedenie dočasný užívateľ fyzická osoba svoj dátum narodenia (v tvare DD/MM/RRRR) a dočasný užívateľ právnická osoba svoje IČO.

Výška finančnej zábezpeky je:

-pri užívaní komunikácie súčin predpokladanej plochy užívanej komunikácie (v m2) a sumy 250 eur (250 eur/m2 plochy),

- pri užívaní chodníka súčin predpokladanej plochy užívaného chodníka (v m2) a sumy 200 eur (200 eur/m2 plochy)

2. Finančná zábezpeka bude na žiadosť dočasného užívateľa vrátená na účet dočasného užívateľa uvedený v záhlaví tejto zmluvy (alebo na požiadanie dočasného užívateľa v hotovosti) do 30 dní po uplynutí lehoty 12 mesiacov od protokolárneho odovzdania (v nadväznosti na článok čl. III ods. 12 písm. A. ) a v prípade výskytu závad do 30 dní po uplynutí 12 mesiacov od chvíle, kedy správca

naposledy vyhodnotil, že všetky závady boli dočasným užívateľom odstránené. Dočasný užívateľ požiada správcu o vrátenie finančnej zábezpeky najskôr 60, no najneskôr 30 dní pred uplynutím lehoty na vrátenie.

3. Ak dočasný užívateľ neuvedie komunikáciu a jej súčasť do pôvodného stavu alebo neodstráni závady v súlade s touto zmluvou, má správca právo uviesť komunikáciu a jej súčasť do pôvodného stavu a/alebo odstrániť uvedené závady na náklady dočasného užívateľa. Na tento účel je oprávnený použiť finančnú zábezpeku. Finančná zábezpeka prevádzaná späť na účet dočasného užívateľa bude v takom prípade ponížená o výšku finančných prostriedkov, ktoré správca vynaloží na uvedenie komunikácie do pôvodného stavu alebo na odstránenie závad. O tejto skutočnosti správca informuje dočasného užívateľa v čase, kedy má dôjsť k spätnému prevodu finančnej zábezpeky.

4. Ak nedošlo k realizácii zvláštneho užívania pozemnej komunikácie, finančná zábezpeka bude vrátená na účet dočasného užívateľa uvedený v záhlaví tejto zmluvy (alebo na požiadanie dočasného užívateľa v hotovosti) do 30 dní po tom, čo dočasný užívateľ informuje o tejto skutočnosti správcu.

**V.**

**Osobitné ustanovenia**

1. Táto zmluva nenahradzuje rozhodnutie príslušného stavebného úradu a rozhodnutie príslušného cestného správneho orgánu o zvláštnom užívaní komunikácie a uzávierke komunikácie.
2. Termín ..................... určený v čl. II, bod 3 písm. b) tejto zmluvy o ukončení dočasného zvláštneho užívania možno predĺžiť iba na základe právoplatného rozhodnutia príslušného cestného správneho orgánu o predĺžení lehoty na zvláštne užívanie komunikácie po predchádzajúcom súhlase správcu komunikácie.
3. Kontrolu plnenia ustanovení zmluvy a súčinnosť podľa čl. III bod 5, 9, 10, 11, 12, 13 zabezpečuje:

**za správcu:** Magistrát mesta Košice, referát dopravy

**zamestnanec:** Mgr. Katarína Kollárová

**funkcia:** referent pre prekopávky

**kontakt:** 6419 344

**za dočasného užívateľa**:

**zamestnanec:**

**funkcia:**

**kontakt:**

**VI.**

**Záverečné ustanovenia**

1. Akékoľvek zmeny a doplnky dojednaných podmienok zmluvy je možné vykonať len po vzájomnej dohode zmluvných strán písomnou formou.
2. Zmluvné strany sa dohodli, že ich záväzkový vzťah podľa tejto zmluvy sa spravuje zákonom č. 513/1991 Zb. v znení neskorších predpisov.
3. Táto zmluva bola vyhotovená v dvoch exemplároch, z ktorých dočasný užívateľ dostane jeden exemplár.
4. Zmluva nadobúda platnosť a účinnosť dňom podpísania obidvomi zmluvnými stranami.
5. Zmluvné strany vyhlasujú, že sú spôsobilé na právne úkony, že ich zmluvná voľnosť nie je obmedzená, že túto zmluvu neuzatvárajú v tiesni za nápadne nevýhodných podmienok, že si obsah zmluvy dôkladne prečítali, jej obsahu porozumeli a tento vyjadruje ich slobodnú, vážnu a spoločnú vôľu a na znak súhlasu ju podpisujú.

V Košiciach dňa:

 Za správcu: Za dočasného užívateľa:

 ................................................ ................................................

 Ing. Jaroslav Polaček

 primátor

**Svojim podpisom prehlasujem, že som bol/a oboznámený/á s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorý je zverejnený na webovom sídle prevádzkovateľa** **www.kosice.sk** **a na úradnej tabuli v priestoroch prevádzkovateľa.**